Lolland-Falsters Stifts-Tidende, 1840-08-28
Roeskildske Stænderforsamling. (Fortsættelse.) Eet og tyvende Møde. Justitsr. Salicath oplæste derefter det af ham indgivne Forslag om en Petition til at bevirke større Eenhed og Simplification i Henseende til criminelle Sagers Behandling i Hovedstaden, hvilket i flere Henseender støttede sig til det af Statsraad Spandet i sin Tid publicerede Forslag angaaende denne Sag. Efterat den kongelige Commissarius havde fremført flere Modbemærkninger mod Forslaget, og Assessor Algreen-Ussing, Etatsraad Steenfeldt, og Professor Bang havde yttret dem om Sagen, blev den med 56 Stemmer mod 3 henviist til en Comitee, bestaaende af Justitsraad Salicath (45), Professor Bang (34) og Etatsraad Steenfeldt (32 St.)To og tyvende Møde. Præsidenten anmeldte følgende private Andragender: 94) Agent Bruun. Andragende fra 17 Skibsførere angaaende Lettelse i Afgifter af den indenrigske Skibsfart og Foranstaltning af Tønder med Vagere ved Siellands Odde. 95) Kammerr. Drewsen. Skrivelse fra L. H. Wiim angaaende den Erstatning, der formeentlig tilkommer ham, som forhenværende Eier af nogle af Hjortespringsgaardene, hvilken Skrivelse blev afleveret til den om Hjortespringsgaardene nedsatte Comitee. Sagen angaaende Udkast til en Placat betræffende en temporair Forhøielse af den ved Frd. 15 Septbr. 1832 § 6 fastsatte Afgift paa Fyens Stift til Odense Tugt- og Forbedringshuus blev foretagen til endelig Behandling og Lovforslaget billiget. Sagen angaaende Udkast til en Anordning, indeholdende en Jndskrænkning i ugifte Bønderkarles Forpligtelse til at tage fast Tjeneste, blev derefter foretaget til foreløbig Behandling: Comiteebetænkningen gik ud paa, at foreslaae flere Jndskrænkninger end Lovudkastet indeholdt, hvorhos den dog tillige androg paa, at Tilladelsen til at tage Accordarbeide maatte indrømmes Bønderkarlene naar de vare 25 Aar gamle. Kammerherre Scavenius stemte modComiteebetænkningen, fordi han, skjøndt han ikke var for Forandringen i det Hele, dog meente, at den tilsyneladende Frihed, Comiteen vilde indrømme Bønderkarlene, ikke vilde være tjenlig for Bondealmuen, og ligesaa vist som det er, at den nu ikke er generet i sin Frihed, ligesaa vist er det, at den i en overordentlig høi Grad vilde føle sig trykket ved Comiteens Forslag. Amtmand Tillisch, Assessor Algreen-Ussing, Professor Bang, Kammerraad Madsen, Kammerraad Drewsen, Procurator Nye, Etatsraad Steenfeldt og flere Talere, udtalte sig alle med megen Bestemthed mod Comiteebetænkningen, og anbefalede Lovudkastet, dog med den Modification, at Retten til at ernære sig ved Accordarbeide blev tilstaaet Bondekarlen naar han var 25 Aar gammel. Amtmand Neergaard, Kammerherre Castenschjold, Brændeviinsbrænder Sidenius, Godseier Neergaard, Grev Ahlefeldt, Godseier Langkilde og Sognefoged P. West meente, at Lovudkastet vilde fremkalde en i høi Grad skadelig Forvirring og for endeel tjene til at befordre Immoralitet og Løsgængerie hos Bondestanden. Kammerherrerne Benzon og Rosenørn-Lehn vare ogsaa enige heri, men stemte dog for Lovudkastet, da det nu engang var forelagt Forsamlingen. Cancellieraad Haastrup og Provst Birch søgte at forsvare deres Comiteebetænkning, hvilket atter fremkaldte endeel Bemærkninger fra Modstanderne, hvorefter Mødet blev sluttet. Tre og tyvende Møde. Præsidenten anmeldte, at han siden forrige Møde havde modtaget følgende private Andragender: 96) Grosserer Hansen. Petition fra nogle Handlende i Kjøbenhavn om en nye og omfattende Handelsanordning, om Nedsættelse af en Commission til Drøftelse af vore Handelsforhold til fremmede Magter, samt om Øresundstoldens Ophævelse mod fuldstændigt Vederlag. Sagen betræffende Udkast til en Forordning angaaende Dykkervæsenet blev foretagen til foreløbig Behandling, og enkelte Modificationer i Udkastet foreslaaede af Comiteen, Assessor Algreen-Ussing, foredrog derefter den af ham anmeldte Petition fra nogle af Hovedstadens Handelshuse, angaaende Godtgjørelse for engelske Condemnationer, hvilken Petition efter nogen Debatte blev afviist med 50 Stemmer mod 15. Fire og tyvende Møde. Præsidenten anmeldte følgende private Andragender: 97) Mads Mathiesen. Andragende fra flere af Universitetsgodsets Fæstere angaaende Eftergivelse i deres Afgifter, 98) Kammerraad Drewsen. Andragende fra endeel Gaardmænd i Brøndbyster, Brøndbyvester og Hvidovre og Nedsættelse i Accisen af grønne Ærter. Sagen angaaende Udkast til en Placat for Island indeholdende nærmere Bestemmelse af Frd. 24 April 1833. 4 blev foretaget til endelig Behandling og derved de af Comiteen gjorte Jndstillinger eenstemmig antagne. Sagen betræffende Udkast til en Forordning indeholdende nærmere Bestemmelser angaaende almindelig Pantsætning blev foretaget til foreløbig Behandling, ved hvilken en meget omstændelig Debatte om denne vigtige Sag fandt Sted, og hvilken blev fortsat i det fem og tyvende Møde, efterat Præsidenten havde anmeldt følgende private Andragender: 99) Farver Svane. Andragende fra Skomagerlauget samt Sadelmagerne og Handskemagerne i Kjøge angaaende formeentlig ulovlig Opkjøb af raae Huder og Skind. 100)